La nova font de la plaça Crist Rei estarà en funcionament en uns mesos
12 febrer 2019

## La nova font de la plaça Crist Rei estarà en funcionament en uns mesos12 febrer 2019Última actualització: 14 juliol 2025

![](../gestion/img/facebook_font_passeig.jpg)  
  

Els **regidors de Serveis Bàsics a la Ciutadania i Gestió Responsable del Territori, Miguel Ángel Picornell i Xavier Ródenas**, respectivament, han anunciat hui que en els pròxims mesos es procedirà a la posada en funcionament de la nova font de la plaça Crist Rei, una llarga i esperada reivindicació veïnal.

    Així, dels 3 projectes presentats per l’empresa especialitzada Piamonte, s’ha optat per la proposta que més s’ajusta a les condicions de la plaça. Amb un pressupost aproximat de 38.000 €, contemplat a la partida de manteniment i reparació de fonts públiques, es canviarà la caldereria, molt antiga, i es posarà un efecte d’aigua i enllumenat nous. _“Era de justícia recuperar la font, que ja forma part de la memòria col·lectiva de la ciutat. D’igual manera que hem arreglat les fonts de la plaça El·líptica i del final del Passeig de les Germanies”_, ha assegurat Picornell.  

    Tot i que la intervenció formava part d’un projecte més ambiciós, que contemplava l’ampliació de la vorera de la plaça i de l’IES Ausiàs March per tal de donar més espais als vianants i eliminar un carril del trànsit, de moment no es farà cap intervenció al respecte, també per fugir de polèmiques sobre quina era la intervenció més adequada. _“El que sí que es resoldrà és el problema de falta d’ombra, sobretot als mesos més calorosos. És per això, que, paral·lelament a la renovació,  hi plantarem 8 arbres d’ombra, però sense trencar les vistes lineals de la font”,_ ha indicat Ródenas.

[Twittear](https://twitter.com/share)